CELEX: 32020R0693
Language: bg
Date: 2020-05-15 00:00:00
Title: Регламент за изпълнение (ЕС) 2020/693 на Комисията от 15 май 2020 година относно класирането на някои стоки в Комбинираната номенклатура

26.5.2020   
               
               
                  BG
               
               
                  Официален вестник на Европейския съюз
               
               
                  L 162/1
               
            
         РЕГЛАМЕНТ ЗА ИЗПЪЛНЕНИЕ (ЕС) 2020/693 НА КОМИСИЯТА
         от 15 май 2020 година
         относно класирането на някои стоки в Комбинираната номенклатура
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 57, параграф 4 и член 58, параграф 2 от него,
         като има предвид, че:
         
                     (1)
                  
                  
                     С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87 на Съвета (2), е необходимо да се приемат мерки относно класирането на стоките, посочени в приложението към настоящия регламент.
                  
               
                     (2)
                  
                  
                     С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.
                  
               
                     (3)
                  
                  
                     В съответствие с тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.
                  
               
                     (4)
                  
                  
                     Целесъобразно е да се предвиди обвързващата тарифна информация, която е издадена по отношение на обхванатите от настоящия регламент стоки и която не е в съответствие с него, да може да продължи да се ползва от титуляря за известен срок по силата на член 34, параграф 9 от Регламент (ЕС) № 952/2013. Този срок следва да бъде три месеца.
                  
               
                     (5)
                  
                  
                     Мерките, предвидени в настоящия регламент, са в съответствие със становището на Комитета по Митническия кодекс,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
         
         
            Член 2
            Обвързващата тарифна информация, която не е в съответствие с настоящия регламент, може да продължи да се ползва по силата на член 34, параграф 9 от Регламент (ЕС) № 952/2013 за срок от три месеца от датата на влизане в сила на настоящия регламент.
         
         
            Член 3
            Настоящият регламент влиза в сила на двадесетия ден след публикуването му в Официален вестник на Европейския съюз.
            
            Настоящият регламент е задължителен в своята цялост и се прилага пряко във всички държави членки.
         
         
            Съставено в Брюксел на 15 май 2020 година.
            
               
                  За Комисията,
               
               
                  от името на председателя,
               
               Philip KERMODE
               
                  Изпълняващ длъжността генерален директор
               
               
                  Генерална дирекция „Данъчно облагане имитнически съюз“
               
            
         
         
            (1)  ОВ L 269, 10.10.2013 г., стр. 1.
         
            (2)  Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).
      
      
         
            ПРИЛОЖЕНИЕ
            
                        Описание на стоките
                     
                     
                        Класиране
                        (код по КН)
                     
                     
                        Основания
                     
                  
                        (1)
                     
                     
                        (2)
                     
                     
                        (3)
                     
                  
                        Лента, направена от легирана стомана (различна от неръждаема стомана), с ширина приблизително 30 mm и дебелина приблизително 0,2 mm, представена на рула Това изделие има плътно и постоянно напречно сечение по цялата си дължина във формата на правоъгълник. Повърхността му е необработена.
                        Изделието е направено чрез способ за непрекъснато леене, наречен „изтегляне на стопилка“. Предназначено е за използване в електротехническата промишленост, например за производството на магнитопроводи на трансформатори, магнитни сърцевини на датчици, магнитопроводи на реактори с насищане, магнитни усилватели, феритни пръстени и схеми за стесняване на импулси със съгласуван филтър.
                     
                     
                        7228 60 80 
                     
                     
                        Класирането се определя от общи правила 1 и 6 за тълкуване на Комбинираната номенклатура, забележка 1, буква м) към глава 72, както и от текстовете на кодове по КН 7228, 7228 60  и 7228 60 80 .
                        Като се имат предвид обективните му характеристики и свойства, изделието отговаря на определението за „Пръти“ в забележка 1, буква м) към глава 72, защото има плътно и постоянно напречно сечение по цялата си дължина с форма на правоъгълник. Затова се приема, че изделието е прът съгласно съдържащото се там определение.
                        Изделието е направено чрез изтегляне на стопилка – способ на леене, различаващ се от валцоването. Освен това производственият процес е непрекъснато леене, а не леене под налягане и следователно не попада в обхвата на забележка 3 към глава 72. Поради това се изключва класирането в позиция 7226 като плосковалцован продукт от други легирани стомани с широчина, по-малка от 600 mm, и в позиция 7227 като валцдрат (заготовка за валцоване на тел) от други легирани стомани.
                        Следователно изделието трябва да бъде класирано в код по КН 7228 60 80  като друг прът от други легирани стомани.